Diari Oficial de la Generalitat Valenciana


Sumari del DOGV 2795, del 19-07-1996 (1996/838846)

RESOLUCIÓ de 13 de juny de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme, de 10 de maig de 1996, relativa a l'aprovació definitiva de la modificació puntual núm. 11 del Pla General d'Ordenació Urbana de Pego, prolongació del carrer Polseguera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2795

Data del DOGV
:   19-07-1996

Secció del DOGV
:   ALTRES DISPOSICIONS

Número del document
:   1996/838846


Data del document
:   13-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 13 de juny de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme, de 10 de maig de 1996, relativa a l'aprovació definitiva de la modificació puntual núm. 11 del Pla General d'Ordenació Urbana de Pego, prolongació del carrer Polseguera.   
La Comissió Territorial d'Urbanisme, en la sessió del dia 10 de maig de 1996, va prendre el següent acord:  
«Vist l'expedient abans esmentat i basant-nos en els següents  
Antecedents de fet  
Primer. L'ajuntament, en la sessió plenària d'1 de març de 1996, va acordar-ne l'aprovació provisional, després d'haver complert els tràmits d'exposició pública mitjançant els anuncis apareguts en el Diari Oficial de la Generalitat Valenciana el 31 de gener de 1996, i en un dels diaris de més difusió provincial el 30 de desembre de 1995. No s'hi va presentar cap al·legació en contra.  
Segon. La documentació està integrada per memòria informativa i justificativa i plànols d'informació i d'ordenació.  
Tercer. Aquest expedient té per objecte la divisió de l'illa anomenada A i fer un carrer que és la prolongació del carrer Polseguera però amb una amplària diferent.  
Consideracions tecnicojurídiques  
Primera. La tramitació es considera correcta d'acord amb el que estableixen els articles 38, 39 i 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atès l'abast de la modificació proposada . S'ha fet el tràmit de concert previ amb aquest organisme i va ser objecte d'un informe favorable amb una sèrie d'observacions per la Comissió Informativa d'Urbanisme en la sessió de 10 de novembre de 1995.  
Segona. La documentació es considera completa de conformitat amb l'article 27.1, 28.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i el 97 del Reglament de Planejament, en tot allò que és d'aplicació al contingut de la proposta.  
Tercera. Les determinacions d'aquest expedient es consideren en línies generals correctes, per la qual cosa no hi ha entrebancs a l'aprovació definitiva des de les perspectives de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta. La Comissió Territorial d'Urbanisme és l'òrgan competent per a l'adopció d'aquest acord a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme, acorda:  
Primer  
Aprovar definitivament la modificació puntual número 11 del Pla General d'Ordenació Urbana de Pego, prolongació del carrer Polseguera.  
Segon  
Publicar íntegrament aquest acord d'aprovació en el Diari Oficial de la Generalitat Valenciana perquè entre en vigor immediatament, de conformitat amb el que disposen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.  
Amb aquesta publicació no cal fer la notificació individualitzada.  
Contra aquest acord, que no exhaureix la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 14.2 del Reglament dels òrgans Urbanístics de la Generalitat Valenciana.  
Alacant, 13 de juny de 1996.- El president de la Comissió Territorial d'Urbanisme: Fernando Modrego Caballero.